
[image: image2.jpg]Sebagai wakil masyarakat Orang
Asli, bagaimana YB melihat
perkembangan dan kemajuan
mereka dalam aspek ekonomi serta
pendidikan?

Orang Asli di Malaysia masih
memerlukan perhatian dan
pembelaan lebih serius daripada
kerajaan. Walaupun terdapat
beberapa inisiatif dan program
dilaksanakan untuk membantu
masyarakat Orang Asli. masih
banyak ruang perlu diperbaiki.
Dari segi ekonomi, Orang Asli
masih hidup dalam kemiskinan.
Kerajaan perlu melaksanakan
program pembangunan ekonomi
yang berkesan termasuk latihan
kemahiran, bantuan kewangan

dalam pertanian, pengiktirafan _

tanah adat mereka agar tidak
diceroboh dan peluang pekerjaan
di dalam kerajaan seperti termaktub
di dalam Perlembagaan Persekutuan
Perkara 8(5)(C).

Antara cabaran lain adalah isu
pemilikan tanah di mana Orang Asli
berdepan masalah hak milik tanah
yang secara langsung menjejaskan
kestabilan ekonomi mereka.
Terdapat juga halangan dari segi
persaingan dan kekurangan ilmu
perniagaan merangkumi strategi
pemasaran moden dan teknologi
digital menyukarkan mereka untuk
berkembang. Ini kerana majoriti
penempatan Orang Asli jauh di
pedalaman yang mana komunikasi
adalah sangat terbatas dan tiada
capaian Internet.

Pembangunan pendidikan
yang berkualiti masih terhad
di kebanyakan kawasan Orang
Asli. Kerajaan perlu memastikan
kemudahan pendidikan yang
mencukupi, guru yang terlatih
dan program sokongan yang
sesuai untuk meningkatkan tahap
pendidikan.

Bagi pandangan YB, apakah nasib
Orang Asli di negara ini terbela?

Bagi memastikan masyarakat
Orang Asli dapat menikmati
pembangunan yang menyeluruh
dan inklusif, kerajaan perlu memberi
perhatian kepada perkara-perkara
yang memerlukan penambahbaikan
seperti hak dan pewartaan tanah.
Masyarakat Orang Asli menghadapi
ancaman pencerobohan tanah.
Keadaan menjadi bertambah buruk
apabila kekurangan pengiktirafan
terhadap tanah adat menyebabkan
kehilangan tempat tinggal dan
kemusnahan sumber ekonomi serta
sumber alam. Ini dapat ditangani
melalui mempercepatkan proses
pengiktirafan tanah adat melalui
pewartaan tanah. Melalui pewartaan
tanah ini, masyarakat Orang Asli
boleh mengusahakan tanah untuk
pertanian dan perumahan dengan
selamat tanpa gangguan. Kerajaan
perlu lebih tegas dalam mengawal
eksploitasi tanah kawasan
penempatan Orang Asli oleh pihak
yang tidak bertanggungjawab.

Penyakit malnutrisi dan jangkitan
parasit masih berleluasa. Ini
berlaku disebabkan kekurangan
akses kepada klinik dan hospital.
Kekurangan bekalan air bersih masih
menjadi permasalahan terutamanya
di perkampungan pedalaman
seperti di Hulu Tembeling, Hulu
Perak, di pedalaman Gua Musang

MEMBANGUN EKONOM]I,
PENDIDIKAN ORANG ASLI

Berhormat (YB) Senator MANOLAN MOHAMAD mewakili masyarakat Orang Asli di ‘August House'
(Parlimen) bagi memastikan golongan itu mendapat pembelaan sewajarnya. Bagi beliau, masih
banyak ruang yang perlu diperbaiki bagi meningkatkan taraf hidup masyarakat Orang Asli. Dalam sektor
pendidikan, contohnya, beliau mahu kerajaan menekankan kepada aspek kemudahan pendidikan yang
mencukupi selain mengurangkan kadar keciciran.
Kepada wartawan Wilayahku, METRA SYAHRIL MOHAMED. beliau turut berkongsi rasa kagum dengan
semangat Orang Asli yang kini bijak menggunakan media sosial dalam mengembangkan perniagaan. )

DILANTIK sebagai Ahli Dewan Negara pada 2018 kemudiannya lantikan semula pada 2023, Yang

MANOLAN (kanan) menyantuni anak-anak Orang Asli di Kampung Orang Asli Kelinsing, Sepang, Selangor ketika perasmian
Kampung Angkat MADANI Kementerian Komunikasi.

dan Ulu Jelai Pahang.

Wakil-wakil Orang Asli dalam
kerajaan dan pentadbiran pun
masih kurang. Ini dapat diatasi
sekiranya kerajaan menambah
wakil Orang Asli dalam Parlimen
dan Dewan Undangan Negeri (DUN)
seterusnya mereka terlibat dalam
proses penggubalan dasar.

Apa perkara utama yang
dibincangkan YB dalam pertemuan
dengan Perdana Menteri, Datuk
Seri Anwar lbrahim tahun lalu?

Saya bersama beberapa
pemimpin masyarakat Orang
Asli mengadakan perjumpaan
bersama Perdana Menteri pada
14 Oktober 2024. Banyak perkara
yang kami lontarkan antaranya
menyediakan dana khas diberikan
kepada kerajaan negeri untuk kos
pengukuran tanah Orang Asli untuk
proses pewartaan, isu perumahan
khususnya untuk anak muda,
pembinaan pusat intelek untuk
pelajar Orang Asli, perjawatan di
dalam Jabatan Kemajuan Orang Asli
(JAKOA) dan banyak lagi.

Pandangan YB mengenai
peruntukan RM380 juta menerusi
Belanjawan 2025 terhadap
pembangunan Orang Asli?

Secara keseluruhannya
peruntukan RM380 juta ini
mencerminkan komitmen yang

tinggi Kerajaan MADANI dalam
meningkatkan kualiti hidup
masyarakat Orang Asli melalui
pendidikan, pembangunan ekonomi
dan penyediaan infrastruktur asas
yang lebih baik. Antara program-
program yang dilihat mampu
menaik taraf kehidupan Orang
Asli adalah melalui pembangunan
semula ladang-ladang Orang Asli,
membina rumah melalui EPIC
Homes, menyediakan bekalan
air bersih, menyediakan bekalan
elektrik dan pembangunan
pemetaan kawasan cerun yang
berisiko tinggi di perkampungan
Orang Asli.

Apa lagi ruang atau sektor yang
perlu kerajaan fokuskan bagi
pembangunan Orang Asli?

Sektor kebajikan dan kesihatan
juga menjadi aspek yang amat
penting untuk dilihat. Program
bantuan sosial berupa kewangan
dan makanan asas bagi golongan
miskin tegar dan mana-mana
yang memerlukan. Selain itu, klinik
kesihatan bergerak juga perlu
diperluaskan ke seluruh negara
bagi memastikan masyarakat
Orang Asli mendapat rawatan
yang diperlukan serta imunisasi
untuk langkah pencegahan.
Masyarakat Orang Asli juga perlu
dilibatkan dalam penggubalan
dasar melalui penyertaan mereka
dalam keputusan kerajaan. Ini

dapat mewujudkan platform untuk
masyarakat Orang Asli terlibat
dalam proses perancangan dan
pelaksanaan dasar pembangunan.

Aspek lain yang perlu dilihat
adalah pemeliharaan budaya dan
identiti. Kepelbagaian budaya
dan etnik Orang Asli yang terdiri
daripada 18 etnik minoriti mampu
dipromosikan melalui program
pemuliharaan bahasa, seni dan adat
resam melalui pameran dan festival-
festival kebudayaan.

Penekanan harus diberikan
kepada pembangunan infrastruktur
dan juga perumahan. Projek rumah
mesra rakyat perlu diperluaskan
dengan rumah binaan reka bentuk
khas untuk Orang Asli. Tidak
ketinggalan juga kemudahan asas
yang masih tidak lengkap. Kerajaan
melalui agensi berkaitan perlu
memastikan semua perkampungan
Orang Asli mempunyai kemudahan
asas yang lengkap seperti elektrik,
air bersih, jalan raya dan kemudahan
telekomunikasi.

Tahun lalu semasa Kongres
Ekonomi Bumiputera, Timbalan
Yang Di-Pertua Dewan
Rakyat, Datuk Ramli Mohd Nor
mencadangkan kerajaan membuka
sekurang-kurangnya lima peratus
kuota kemasukan pelajar Orang
Asli ke MRSM dan SBP. Bagaimana
YB melihat cadangan ini?

Cadangan pembukaan kuota

khas pelajar Orang Asli untuk
kemasukan ke MRSM dan SBP dilihat
permulaan yang baik. Ini adalah
langkah permulaan yang boleh
disesuaikan bergantung kepada
keperluan dan keberkesanan
program. la juga boleh disesuaikan
mengikut jumlah permohonan
dan kadar kelayakan calon setiap
tahun. Antara langkah awal
yang boleh diambil ialah dengan
menyediakan laluan khas seperti
program persediaan akademik bagi
membantu pelajar menyesuaikan
diri dengan sistem pembelajaran
MRSM dan SBP.

Dalam perjalanan Dewan
Negara, masyarakat seolah-olah
memandangnya tidak begitu
penting. Dewan Negara sering
dianggap sebagai ‘rubber stamp’.
Pandangan YB?

Pandangan bahawa Ahli Dewan
Negara berfungsi sebagai ‘rubber
stamp’ sering dikaitkan dengan
hakikat bahawa majoriti anggotanya
dilantik oleh kerajaan yang
memerintah. Ini menjadikan mereka
cenderung untuk menyokong dasar
kerajaan tanpa perdebatan yang
kritikal. Di Dewan Negara perbahasan
lebih berfokus kepada Rang Undang-
Undang (RUU) dibentangkan
menteri. Perbahasan dan intipati
perbahasan lebih berfokus kepada
isu rakyat dan negara. Dewan Negara
sebenarnya boleh menangguhkan
sesuatu RUU atau menolak sesuatu
RUU yang pada hemat Ahli Dewan
Negara perlu dirujuk semula ke
Dewan Rakyat untuk membuat
pindaan sekiranya ia bercanggah
dengan Perlembagaan Persekutuan
atau disebabkan perkara tertentu.
Justeru, yang mengatakan bahawa
Dewan Negara sebagai ‘rubber
stamp’ adalah tidak benar. Ada
juga, ahli Dewan Negara yang dipilih
secara demokratik di dalam DUN
masing-masing.

Pada pandangan YB, wajarkah
pilihan raya untuk memilih anggota
Dewan Negara diperkenalkan?

Pilihan raya memberi rakyat
hak terus memilih wakil mereka
di Parlimen melalui Dewan Rakyat
manakala Dewan Negara adalah
dewan yang tertinggi di Parlimen
selepas Yang di-Pertuan Agong.
Maka untuk mengadakan pilihan
raya bagi pelantikan ahli Dewan
Negara adalah bukan sesuatu
yang mudah. la akan menyebabkan
pertindihan fungsi dan peranan
semak dan imbang di kedua-dua
dewan ini. Dengan mengadakan
pilihan raya untuk memilih
Senator boleh mengakibatkan dan
memerlukan peruntukan kewangan
besar melalui penyediaan logistik,
kempen dan proses pengurusan
pilihan raya. Sedangkan sumber ini
boleh digunakan untuk sektor lain
seperti pendidikan, kesihatan dan

sebagainya. (%




